12 iyun kuni Toshkent viloyati Bo‘stonliq tumanida Captiva mashinasida yong‘in ro‘y berdi. Bu haqda Favqulodda vaziyatlar vazirligi xabar qildi. Qayd etilishicha, holat shu kuni soat 12:31 da Amirsoy oromgohi yo‘lida sodir bo‘lgan. 1 ta yong‘in-qutqaruv ekipaji soat 12:48 da voqea joyiga yetib borib, yong‘in soat 12:51 da qurshab olingan. Soat 13:05 da holat to‘liq bartaraf etilgan. Hozirda yong‘inning kelib chiqish sababi o‘rganilmoqda. Hodisa oqibatida tan jarohati olish va halok bo‘lish holatlari qayd etilmagan.